****

**Olcsva Község Önkormányzata Polgármesterétől**

**4826 Olcsva, Kossuth u. 2**.

Telefon/Fax: 06/45 479-600

E-mail: olcsvaph@namenynet.hu

Szám: 153/……………/2020.

Készítette: Borbásné Fekete Kinga köztisztviselő

A határozati javaslat elfogadásához

egyszerű többség szükséges!

**E L Ő T E R J E S Z T É S**

- a Képviselő-testülethez –

**a Nemzeti Foglalkoztatási Alap „Startmunka program” kiadási előirányzatának terhére indított 2020. évi Startmunka-programban való részvételre**

(Készült: a Képviselő-testület 2020. január 22-i ülésére)

*Tisztelt Képviselő-testület!*

A Szabolcs-Szatmár-Bereg Megyei Kormányhivatal Vásárosnaményi Járási Hivatal Foglalkoztatási Osztály tájékoztatása alapján a Belügyminisztérium Közfoglalkoztatási és Vízügyi Helyettes Államtitkársága a 2020. évre rendelkezésre álló előirányzat terhére Startmunka program keretében lehetőséget biztosít közfoglalkoztatás beindításának támogatására.

*A kérelmet az alábbi feltételekkel adhatjuk be:*

**A támogatás célja:**

Előző évnek megfelelő feladatmegosztásokkal, évszaknak megfelelő munkavégzéssel még nagyobb mértékben tudjuk átölelni a közigazgatási területünkön levő feladatokat és karbantartási tevékenységeket. (csapadékvíz elvezető rendszerek folyamatos karbantartása, tisztítása, közutak tisztítása, zöldfelületek kaszálása, cserje és bozót irtása, parlagfű- mentesítés.

**Időtartama:** A programok legkorábban 2020. március 1-től indulhatnak, és legkésőbb 2021. február 28- ig tervezhetőek.

**A támogatás alapja:**

A foglalkoztatási költség (munkabér, szociális hozzájárulási adó 8,75 %).

A támogatás a beruházási és dologi költségek esetén a foglalkoztatni kívánt létszám függvénye.

**A támogatás mértéke:**

A programban a közfoglalkoztatási bér és a közfoglalkoztatási garantált bér megállapításáról szóló 170/2011. (VIII.24.) Korm. rendelet alapján kerül meghatározásra.

A pályázati felhívás alapján részt kívánunk venni a 2020. évi Startmunka program megvalósításában, melyhez kérjük a Képviselő-testület támogató döntését.

Előterjesztésem mellékletét képezi a határozati javaslat.

Kérem a Tisztelt Képviselő-testületet, hogy az előterjesztést tárgyalja meg és a mellékletét képező határozati javaslatot fogadja el.

Olcsva, 2020. január 20.

Borbás Judit

polgármester

***„****Határozati javaslat"*

**Olcsva Község Önkormányzata Képviselő-testületének**

**..../…... (……..) önkormányzati határozata**

**a Nemzeti Foglalkoztatási Alap „Startmunka program” kiadási előirányzatának terhére indított 2020. évi Startmunka-programban való részvételről**

A Képviselő-testület:

1. **Elhatározza,** hogy **részt vesz** a Nemzeti Foglalkoztatási Alap kiadási előirányzatának terhére indított - 2020. évi „**Startmunka program**” című – pályázaton, mely a 2020. évi közfoglalkoztatáshoz nyújt támogatást.
2. A pályázati felhívás alapján **vállalja**, hogy részt vesz a 2020. évi Startmunka program megvalósításában.

3) **Felhatalmazza** a Polgármestert, hogy a pályázatot a támogatás elnyerése érdekében nyújtsa be.

Felelős:Polgármester

Határidő: azonnal

A határozatot kapják:

1. Polgármester, Aljegyző (helyben),
2. Pénzügyi ügyintéző (helyben),
3. Irattár

Az előterjesztés és a határozati javaslat törvényességi szempontból megfelel.

Olcsva, 2020. január 20.

…………..………………………..

Feketéné dr. Lázár Emese aljegyző